wannaphong/clean_thaiwikipedia huggingface dataset:
# ตอร์เรเดมะนิลา
ตอร์เรเดมานีลา (Torre de Manila; ; ฟิลิปิโน: Tore ng Maynila) เป็นอาคารสูงสำหรับที่อยู่อาศัยของดีเอ็มซีไอโฮมส์ ในย่านเอร์มีตา มะนิลา ประเทศฟิลิปปินส์ อาคารเมื่อสร้างเสร็จจะมีขนาด 46 ชั้นเหนือพื้นดิน ในจำนวนนี้ 41 ชั้นเป็นที่อยู่อาศัย, 4 ชั้นเป็นที่จอดรถ และชั้นหนึ่งเป็นสิ่งอำนวยความสะดวก รวมถึงยังมีมีอีกสามชั้นใต้ดิน

อาคารเป็นที่รู้จักจากข้อถกเถียงกรณีที่ตั้งของอาคารที่อยู่ใกล้กับอนุสรณ์สถานรีซัล จนทำให้อาคารปรากฏในพื้นหลังของภาพถ่ายอนุสรณ์ซึ่งทำให้เป็นที่เรียกขานในชื่อ "โฟโต้บอมเบอร์แห่งชาติ" (national photobomber; ฟิลิปิโน: Pambansang Fotobamer) และ "ความอัปยศของชาติต่อรีซัล" (a national disgrace to Rizal) มีความพยายามยับยั้งการก่อสร้างอาคารมาตลอดตั้งแต่ปี 2012 ถึง 2017 มีการหยุดการก่อสร้างเป็นพัก ๆ แต่ท้ายที่สุดก็ดำเนินต่อจนสำเร็จเนื่องจากไม่ปรากฏกฎหมายใด ๆ ที่ห้ามการก่อสร้างอาคารในทิวทัศน์ของอนุสรณ์สถานแห่งชาติอย่างอนุสรณ์สถานรีซัล ผู้พัฒนาโครงการแจงต่อศาลสูงโดยอ้างรัฐบัญญัติมรดกทางวัฒนธรรมของชาติ ปี 2009 ว่าไม่มีการระบุว่าจะพิทักษ์ทิวทัศน์โดยรอบของมรดกทางวัฒนธรรม ในปี 2017 ศาลสูงได้ตัดสินให้การก่อสร้างดำเนินต่อไปได้โดยไม่ผิดกฎหมาย ถือเป็นการสิ้นสุดความพยายามหยุดยั้งการก่อสร้าง
# วัดวังตะวันตก
วัดวังตะวันตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลัง อำเภอเมืองนครศรีธรรมราช จังหวัดนครศรีธรรมราช

ประวัติ
สถานที่ตั้งวัดวังตะวันตกแต่เดิมเป็นป่าขี้แรดใช้เป็นที่ค้างศพของคนในเมืองซึ่งนำออกมาทางประตูผี ซึ่งอยู่ด้านตะวันตกของตัวเมืองแล้วนำล่องเรือมาตามคลองท้ายวังเขาคลองทา แล้วเอาศพไว้ในที่ที่เป็นป่าขี้แรด ต่อมากลายเป็นที่รกร้างว่างเปล่าเพราะประเพณีการค้างศพได้เลิกนิยมไป ที่บริเวณนี้จึงกลายเป็นบ้านตากแดดคือปล่อยทิ้งไว้ให้แดดเผาเพื่อล้างสถานที่ที่เคยค้างศพและไม่มีผู้คนกล้าเข้ามาอาศัยอยู่ ต่อมาเจ้าจอมปรางซึ่งชาวบ้านเรียกว่า แม่นางเมืองหรือแม่วัง เห็นเป็นที่ว่างและอยู่ใกล้กับวังของท่านเพียงคนละฟาก จึงเกิดความคิดที่จะดัดแปลงที่ว่างนั้นให้เป็นอุทยานเพื่อเป็นที่พักผ่อนของบุตรชาย เจ้าพระยานคร (น้อย) ประกอบกับเจ้าพระยานครศรีธรรมราช (พัฒน์) ได้เลื่อนตำแหน่งเป็นเจ้าเมืองนครศรีธรรมราช จึงได้ดัดแปลงป่าขี้แรดให้เป็นอุทยาน 

ต่อมาถึงสมัยเจ้าพระยานคร (น้อย) ได้ตำแหน่งเจ้าเมืองนครศรีธรรมราช ต้องรับภาระจัดการพระศพเจ้าจอมมารดาปราง ได้เลือกเอาอุทยานแห่งนี้เป็นที่ฌาปนกิจศพและได้ปรับปรุงวังตะวันออกให้เป็นวัดวังตะวันออก พร้อม ๆ กันนี้ได้ได้แปรสภาพอุทยานแห่งนี้ให้เป็นวัดอีกวัดหนึ่ง เรียกว่า "วัดวังตะวันตก" เมื่อประมาณ พ.ศ. 2380 เจ้าพระยานครศรีธรรมราช (น้อย) ได้สร้างพระพุทธรูปสูงใหญ่ขึ้นองค์หนึ่งไว้ทางทิศใต้ของบริเวณวัด โดยสร้างไว้บนเนินดินซึ่งเป็นส่วนหนึ่งของอุทยาน ถวายชื่อว่า พระศรีธรรมโศกราช เพื่อเป็นการเฉลิมพระเกียรติยศของผู้เป็นเจ้าเมืองนครศรีธรรมราช คนทั่วไปนิยมเรียกว่า พระสูง เมื่อ พ.ศ. 2515 ประชาชนได้ร่วมกันสร้างวิหารคลุมไว้

วัดวังตะวันตกตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2509

กุฏิทรงไทย
ภายในวัดวังตะวันตกมีกุฏิทรงไทยหลังหนึ่งมีจารึกสลักบนไม้เหนือบนประตูหลังกลางทางด้านตะวันออก กล่าวถึงการสร้างกุฏิหลังนี้ว่าเริ่มสร้างเมื่อ พ.ศ. 2431 ใช้เวลาสร้าง 13 ปี เพื่อให้พระสงฆ์ได้อาศัยเรียนพระธรรมบำรุงพุทธศาสนา ผู้สร้างคือ พระอาจารย์ย่อง (พระครูกาชาด) คงเป็นพระสงฆ์ผู้เป็นแม่งานร่วมกับบรรดาญาติโยม สานุศิษย์

กุฏิมีลักษณะเป็นอาคารเรือนไทยภาคใต้ เป็นหมู่เรือนไทยสร้างด้วยไม้ เป็นเรือนฝากระดานแบบเรือนสร้างสับ 3 หลังหลังคาหน้าจั่วหันไปทางทิศตะวันออกทั้งหมด เรือนหลังกลางเป็นห้องโถงโล่งและเรือนอีก 2 หลังเป็นปีกยกพื้นสูงทั้ง 2 ข้าง มีฐานที่มีหลังคาคลุมต่อเชื่อมกันหลังคามุงกระเบื้องไม่เคลือบ ด้านทิศตะวันตกเป็นเรือนครัวซึ่งได้ย้ายมาประชิดกุฏิภายหลัง ปัจจุบันมีชานเรือนทำด้วยปูนซิเมนต์เชื่อมหมู่กุฏิและเรือนครัวเข้าด้วยกัน ตัวเรือนกุฏิไม้เป็นแบบเรือฝาประกน มีลวดลายแกะสลักไม้ ตกแต่งตามส่วนต่าง ๆ เป็นรูปบุคคลมีปีกประกอบลายพรรณพฤกษา ลายหัวบุคคลมีลำตัวเป็นก้านต้นไม้ กรอบหน้าต่างด้านล่างสลักเป็นลายเครือเถาและลายเรขาคณิตใต้กุฏิยกพื้นสูง

กุฏิทรงไทยที่ได้รับรางวัลอาคารอนุรักษ์ดีเด่นประเภทปูชนียสถานและวัดวาอาราม จากสมาคมสถาปนิกสยามในพระบรมราชูปถัมภ์ เมื่อ พ.ศ. 2535
# บอลด์เกต
บอลด์เกต  หรือ โบตักเกต (botakgate; botak แปลว่า ศีรษะล้าน) หรือ บอลด์ 11 (อักษรโรมัน: bald 11) เป็นเรื่องอื้อฉาวในมาเลเซียที่เริ่มต้นเมื่อ 30 มกราคม 2006 เมื่อตำรวจมาเลเซียควบคุมตัวพลเมืองสูงอายุจำนวน 11 คนขณะกำลังเล่นไพ่นกกระจอก ซึ่งเป็นเกมการพนัน และจับทั้งหมดโกนศีรษะ การพนันโดยใช้ชิปเช่นไพ่นกกระจอกนั้นพบได้ทั่วไปในชาวจีนมาเลเซีย แต่หากการพนันนั้นมีเงินมาเกี่ยวข้องโดยปราศจากใบอนุญาตจะผิดกฎหมายทันที เหตุการณ์นี้เกิดขึ้นไม่กี่วันหลังคณะกรรมการอิสระเปิดเผยลชรายละเอียดจากการตรวจสอบกรณีอื้อฉาวการระรายผู้ถูกคุมขังในมาเลเซียจากปี 2005

ผู้ต้องสงสัยทั้งสิบเอ็ดคนที่ถูกควบคุมตัวได้แก่ Chee Kit Sing (65 ปี), Chi Kong Eng (31 ปี), Tee Boon Kiah (55 ปี), Lee Chu Heng (63 ปี), Lim Kee Swee (64 ปี), Lee Swee Fong (49 ปี) และ Lim Yew Bee (54 ปี) ถูกจับกุมขณะอยู่ในโกปี๊เตี่ยมแห่งหนึ่งในเมืองกาจัง รัฐเซอลาโงร์ ในัวนที่สองของเทศกาลตรุษจีน นอกจากนี้ยังมีผู้ถูกคุมขังในที่คุมขังเดียวกันอีก 103 คนที่ถูกจับโกนศีรษะเช่นกัน ทั้งสิบเอ็ดคนถูกปล่อยตัวในวันต่อมาSagayam, Andrew (February  3, 2006). "A bald experience". The Star."It’s their right to file suit: Kajang OCPD" . (February  7, 2006). Malay Mail.

โฆษกตำรวจกาจังออกมาปกป้องว่าการจับโกนศีรษะนั้นเป็นไปในฐานะ "การดำเนินการขั้นมาตรฐาน" (standard procedure) ซึ่งเป็นเหตุผลเดียวกันกับที่ให้ในกรณีอื้อฉาวปี 2005 โดยอ้างมาตรา 9a ของกฎหมายว่าด้วยการกักขัง (Lock Up Rules)"Kajang OCPD: It’s normal procedure". (February 4, 2006). The Star. ผู้นำฝ่ายค้านรัฐสภามาเลเซีย ลิม กิต เซียง จากพรรคเดโมเครติกแอกชั่น (DAP) เรียกเหตุการณ์อื้อฉาวครั้งนี้ว่า "โบตักเกต" (botakgate)Lim, Kit Siang (2006). "Botakgate: Shaving bald 11 mostly senior citizens in Kajang – “new police respect” for human rights?". Retrieved February  9, 2006.
# ตำบลบึงอ้อ
ตำบลบึงอ้อ เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบึงอ้อ ตั้งอยู่ห่างจากที่ว่าการอำเภอประมาณ 7 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลหนองสรวง ตำบลพันดุง
 ทิศตะวันออก ติดต่อกับ ตำบลสีมุม (อำเภอเมืองนครราชสีมา) และตำบลพันดุง
 ทิศใต้ ติดต่อกับ ตำบลขามทะเลสอ
 ทิศตะวันตก ติดต่อกับ ตำบลโป่งแดง

 การปกครอง 
ตำบลบึงอ้อ แบ่งการปกครองออกเป็น 9 หมู่บ้าน คือ

 หมู่ที่ 1 บึงอ้อ
 หมู่ที่ 2 โนนตาล
 หมู่ที่ 3 กุ่มพะยา
 หมู่ที่ 4 บุระไหว
 หมู่ที่ 5 หนองกระโดน
 หมู่ที่ 6 ดอนมะเกลือ
 หมู่ที่ 7 หนองกระทุ่ม
 หมู่ที่ 8 โนนตาลใหญ่
 หมู่ที่ 9 บึงสมบูรณ์

 สถานที่สำคัญ 
 การศึกษา 
 โรงเรียนประถมศึกษา
 โรงเรียนบ้านกุ่มพะยาหนองกระทุ่มวิทยา
 โรงเรียนบ้านโนนตาล
 โรงเรียนบ้านบึงอ้อ (ปุ่นอุปถัมภ์)
 โรงเรียนบ้านบุระไหว
 โรงเรียนบ้านหนองกระโดนดอนมะเกลือสามัคคี

 การศาสนา 
 วัด/สำนักสงฆ์
 วัดกุ่มพะยา
 วัดดอนมะเกลือ 
 วัดนิมิตรประชาราม 
 วัดโนนตาล 
 วัดบึงอ้อ
# กีฬาเทควันโดในซีเกมส์ 2021
การแข่งขัน เทควันโด ในมหกรรมกีฬา ซีเกมส์ 2021 จะจัดขึ้นที่ สนามกีฬาในร่มเขตเต็ยโห่ ในกรุง ฮานอย ตั้งแต่วันที่ 16 ถึง 19 พฤษภาคม พ.ศ. 2565

ตารางเหรียญรางวัล

ผู้ได้รับเหรียญรางวัล
พูมเซ
 เดี่ยวชาย     เดี่ยวหญิง     ทีมชาย Trần Hồ DuyNguyễn Thiên PhụngNguyễn Đình Khôi Patrick King PerezRaphael Enrico MellaRodolfo Reyes Jr. Muhammad RizalMuhammad Hafizh Fachrur RhozyMuhammad Alfi Kusuma Brandon LowDarren YapDixon Ho ทีมหญิง Nguyễn Thị Kim HàNgô Thị Thùy DungNguyễn Thị Hồng Trang อรนวีย์ ศรีสหกิจ พิชามญชุ์ ลิ้มไพบูลย์เพ็ญกัญญา ไพศาลเกียรติกุล Lim Jia WeiNur Humaira Abdul KarimNurul Hidayah Abdul Karim Yotthida KenphokhamMechi VongsaBouasavanh Phongsavath ทีมผสมฟรีสไตล์ Châu Tuyết VânHứa Văn Huy Nguyễn Ngọc Minh HyNguyễn Thị Lệ KimTrần Đăng Khoa Juvenile Faye CrisostomoJustin Kobe MacarioJeordan DominguezDarius VenerableJanna Dominique Oliva Lukkee SengmaneeLatthachak PhilavanhSoulasak SiphanyaAzern LathvongxayKidavone Philavong

เคียวรูกิ ชาย
 ฟินเวท54 กก.     ฟลายเวท58 กก.     แบนตั้มเวท63 กก.     เฟเธอร์เวท68 กก.     ไลท์เวท74 กก.     เวลเตอร์เวท80 กก.     เฮฟวีเวท+87 กก.    

เคียวรูกิ หญิง
 ฟินเวท46 กก.     ฟลายเวท49 กก.     แบนตั้มเวท53 กก.     เฟเธอร์เวท57 กก.     ไลท์เวท62 กก.    เวลเตอร์เวท67 กก. เฮฟวีเวท+73 กก.
# ชยเทพ
ชยเทพทับศัพท์ใน อัจฉราภรณ์ ธาตุวิสัย. (2013), การศึกษาวิเคราะห์คีตโควินทกาวยะ. วิทยานิพนธ์ มหาวิทยาลัยศิลปากร. หรือ ชยเทวะ (อักษรโรมัน: Jayadeva,  หรือ Jaideva; เกิด) เป็นกวีภาษาสันสกฤตที่มีช่วงชีวิตอยู่ในศตวรรษที่ 12 เป็นที่รู้จักจากมหากาพย์ คีตโควินท์ ซึ่งเล่าเรื่องความรักของพระกฤษณะที่มีต่อโคปี พระราธา เนื้อหาในกวีนิพนธ์ที่เสนอความรักของพระราธาที่ยิ่งใหญ่กว่าพระกฤษณะ ทำให้งานเขียนนี้มีความสำคัญมากต่อขบวนการภักติในศาสนาฮินดูhttp://orissa.gov.in/e-magazine/Orissareview/2008/May-2008/engpdf/Poet39-40.pdf 

ไม่ปรากฏหลักฐานมากนักเกี่ยวกับชีวประวัติของชยเพท ทราบเพียงแค่ว่าเป็นกวีที่ถือสันโดษ และดำรงชีพด้วยการเป็นขอทาน มีชีวิตอยู่ในพื้นที่อินเดียตะวันออก ชยเทพเป็นผู้นิพนธ์ที่เก่าแก่ที่สุดในบรรดาบทสวดของครุกรันถสาหิบของศาสนาซิกข์ที่นำเนื้อหาของชพเทพมาบรรจุหลายศตวรรษหลังเสียชีวิต
# จัง ซอ-ฮี
จัง ซอ-ฮี (เกิด 5 มกราคม ค.ศ. 1972) เป็นนักแสดงหญิงชาวเกาหลีใต้ เธอได้แสดงในละครโทรทัศน์หลายเรื่อง อาทิ รอยรักแรงแค้น (2002) และพิษรักแรงแค้น (2008) ซึ่งทั้ง 2 เรื่องเป็นละครที่ประสบความสำเร็จอย่างมากในด้านความนิยมและทำให้ จัง ได้รับรางวัลการแสดงสูงสุดในอาชีพของเธอจากเวที เอ็มบีซี ดรามา อวอร์ดส์ และเอสบีเอส ดรามา อวอร์ดส์ ในการสำรวจของจีนในปี ค.ศ. 2007 เกี่ยวกับนักแสดงเกาหลีที่ทรงอิทธิพลที่สุด จัง เป็นนักแสดงที่มีอันดับสูงสุดในฝ่ายหญิงและอยู่ในอันดับที่ 7 ในภาพรวม"Actresses Jang, Yang, Lee Top Chinese Poll". KBS Global, 11 May 2007. Retrieved on 20 August 2009.

จัง เปิดตัวในวงการบันเทิงเมื่อเธอชนะการประกวดนางงามเด็กในปี ค.ศ. 1981 และเริ่มอาชีพการแสดงของเธอในฐานะนักแสดงและนางแบบเด็ก ต่อมาเธอได้รับการแต่งตั้งให้เป็นทูตสันถวไมตรีสำหรับงาน Gwangju Design Biennale ประจำปี ค.ศ. 2009"Chang Seo-hee Publicizes Gwangu Design Biennale". KBS Global, 13 August 2009. Retrieved on 20 August 2009.
# มิสแกรนด์เปรู
มิสแกรนด์เปรู  จัดขึ้นภายใต้องค์กรมิสแกรนด์เปรู เป็นการประกวดนางงามระดับประเทศของเปรู เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2017

 ผู้ดำรงตำแหน่ง 
 ปีครั้ง วันที่  ผู้เข้าแข่งขัน ผลการแข่งขัน      20231 22 มิถุนายน América Televisión Studio, ลิมา 11 ลูเซียนา ฟุสเตร์(แคว้นกายาโอ) Pia Requejo(แคว้นอังกัช) Zuliet Seminario(แคว้นอาเรกิปา) Brenda Serpa(แคว้นวานูโก) Michelle Choque(แคว้นลัมบาเยเก) 
 การแข่งขันระดับนานาชาติ 
ต่อไปนี้เป็นรายชื่อตัวแทนชาวเปรูของมิสแกรนด์อินเตอร์เนชั่นแนล.

สัญลักษณ์สี
 ปี ตัวแทนบ้านเกิด    ตำแหน่ง  2023ลูเซียนา ฟุสเตร์ แคว้นกายาโอมิสแกรนด์เปรู 2023มิสแกรนด์อินเตอร์เนชันแนล 2023  2022ยาเน็ต เลย์บา แคว้นกายาโอเข้ารอบ 20 คนสุดท้าย  2021ซาแมนตา บาตัญญานอส แคว้นลิมารองอันดับ 2: มิสเปรู 2019ไม่ผ่านเข้ารอบ  2020มาริซิเอโล กามาร์รา แคว้นซานมาร์ตินรองอันดับ 1: มิสเปรู 2020เข้ารอบ 20 คนสุดท้าย  2019กามิลา เอสกริเบนส์ ชาวเปรูในสหรัฐรองอันดับ 1: มิสเปรู 2019เข้ารอบ 10 คนสุดท้าย  2018แอนเดรีย โมเบิร์ก แคว้นโลเรโตรองอันดับ 1: มิสเปรู 2018เข้ารอบ 20 คนสุดท้าย  2017มาริอา โฆเซ โลรา ชาวเปรูในสหรัฐมิสแกรนด์อินเตอร์เนชันแนล 2017  2016พริสซิลลา ฮอวาร์ด แคว้นปิวรารองอันดับ 1: มิสเปรู 2016เข้ารอบ 10 คนสุดท้าย  2015อเลฮานดรา ชาเวซ แคว้นอูกายาลิไม่ผ่านเข้ารอบ  2014โซเฟีย วีเนโร จังหวัดลิมาเข้ารอบ 20 คนสุดท้าย

 ทำเนียบ 

 การประกวดรอบระดับประเทศ 
รายการต่อไปนี้คือผู้เข้ารอบสุดท้ายของการประกวด มิสแกรนด์เปรู รวมถึงผลการประกวด
สัญลักษณ์สี
 : ชนะเลิศ
 : รองชนะเลิศหรืออันดับ 5/9
 : เข้ารอบรองชนะเลิศ
 : ผู้เข้าแข่งขันในรอบก่อนรอบสุดท้าย
: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
 : รางวัลพิเศษหรือเข้ารอบสุดท้ายรางวัลพิเศษ
 : ถอนตัว
 : ไม่ได้เข้าร่วม

 width=150   2023  2024 แคว้นกาฆามาร์กา  แคว้นกายาโอLuciana Fuster (W)Arlette Rujel แคว้นกุสโก แคว้นฆูนินSheyla ZunigaAndrea San Miguel  แคว้นซานมาร์ติน  แคว้นตักนาLuciana Agostinelli แคว้นตุมเบสNaomi Maceda แคว้นปัสโก แคว้นปิวราNicolle Tassara แคว้นปูโน แคว้นมาเดรเดดิโอส แคว้นโมเกกัว แคว้นลัมบาเยเกMichelle Choque (4th)Arianna Sánchez แคว้นลาลิเบร์ตัด แคว้นลิมาMayra MessaAxah María Herrera แคว้นโลเรโตAlejandra EspinoAndrea Torres แคว้นวังกาเบลิกา แคว้นวานูโกBrenda Serpa (3rd) แคว้นอังกัชPia Requejo (1st)Daniela Reyna แคว้นอาเรกิปาZuliet Seminario (2nd)Gisela Neyra แคว้นอาปูริมักAnahy de la Colina แคว้นอามาโซนัส  แคว้นอายากูโช แคว้นอิกาCarolina Quintanilla แคว้นอูกายาลิCarla Ramos จังหวัดลิมาFairús OréNiva Antezana จังหวัดฆาเอนYeisly Navarro ลิมา เซ็นโตรAlexandra Parcon โคโนนอร์เตBrittany Solange Castro รวม 110
 อ้างอิง
# เหตุเพลิงไหม้ห้องสมุดเซมินารีเทววิทยายิว
เหตุเพลิงไหม้ห้องสมุดเซมินารีเทววิทยายิวถูกพบเมื่อวันจันทร์ที่ 18 เมษายน ค.ศ. 1966 เวลา 10:15 น. เมื่อพบเห็นควันไฟออกมาจากหน้าต่างบานเล็กด้านบนบานใดบานหนึ่งของหอห้องสมุดเซมินารีเทววิทยายิวที่บรอดเวย์ และถนนเส้นที่ 122 ในมอร์นิงไซด์ไฮส์ แมนแฮตตัน นครนิวยอร์ก

หอดังกล่าวที่มีหน้าต่างเล็ก ๆ เพียงไม่กี่บาน เป็นสภาพแวดล้อมที่สมบูรณ์แบบสำหรับการเกิดเพลิงไหม้ครั้งใหญ่ ที่นั่นไม่มีชั้นใดแยกชั้นหนึ่งออกจากอีกชั้นหนึ่ง โดยมีเพียงหิ้งหนังสือห้องสมุดที่ทำด้วยเหล็กกล้าซึ่งล้อมรอบด้วยทางเดินแคบ ๆ หอนี้เป็นเหมือนเตาอบและไฟก็ลุกลามอย่างรวดเร็ว โดยการดับไฟเป็นเรื่องยากมาก โดยมีเพียงทางเข้าและบันไดทางเดียวจากด้านล่าง รวมทั้งทางเข้าหน้าต่างที่จำกัด

อัลเฟรด เอคเตอร์ต ผู้เป็นหัวหน้ากองดับเพลิงได้ส่งบรรดานักผจญเพลิงสวมหน้ากากไปยังชั้นสูงสุดที่สามารถเข้าถึงได้อย่างปลอดภัย ซึ่งนักผจญเพลิงได้เอาผ้าใบคลุมชั้นวางหนังสือให้มากที่สุดเท่าที่จะทําได้ ในขณะที่รถดับเพลิงที่มีตะขอและบันไดยาวได้พ่นน้ำผ่านช่องเปิดที่สูงที่สุดในหอ ซึ่งไหลลงสู่กองไฟเบื้องล่าง ทั้งนี้ เหตุเพลิงไหม้ดังกล่าวได้ถูกประกาศว่าอยู่ภายใต้การควบคุมเมื่อเวลาประมาณ 19:00 น. นับเป็นเวลาเก้าชั่วโมงหลังจากที่พบ

เมนาเฮิม ชเม็ลท์เซอร์ ผู้เป็นบรรณารักษ์ในขณะนั้น ได้ร่วมงานกับเจอร์สัน โคเฮน ผู้ที่จะเป็นอธิการบดีในอนาคตของเซมินารีเทววิทยายิวแห่งอเมริกา และหัวหน้ากองดับเพลิง สำหรับการเข้าครั้งแรกในที่เปียกหมาด ๆ และหิ้งหนังสือที่ไหม้เกรียม โดยพบว่าเหตุเพลิงไหม้ส่วนใหญ่จำกัดอยู่ที่หิ้งหนังสือชั้นบน ซึ่งส่วนใหญ่เป็นสำเนาหนังสือชุดที่สองและสาม แม้ว่าจะมีการได้มาซึ่งการจัดหาทรัพยากรที่สำคัญบางฉบับเมื่อเร็ว ๆ นี้ด้วย แต่น้ำได้ก่อให้เกิดความเสียหายอย่างใหญ่หลวง และการเติบโตของเชื้อราก็คุกคามที่จะทำมากกว่านี้ หลังจากปฏิเสธหลายวิธีในการทำให้หนังสือที่เปียกน้ำแห้ง ข้อเสนอแนะดังกล่าวได้ส่งไปยังรับบี เดวิด โคเฮน ผู้เป็นรองอธิการบดีของเซมินารี โดยให้วางกระดาษชำระระหว่างหน้าหนังสือทุกเล่มเพื่อดูดซับความชื้น อาสาสมัครทุกวัยได้รับคัดเลือกจากในละแวกใกล้เคียงและนำนักเรียนโรงเรียนที่มีการเรียนเฉพาะกลางวันของชาวยิวเข้ามาช่วยเหลือ ส่วนกระดาษชำระจัดทำโดยผู้ค้าปลีกและผู้ผลิตในท้องถิ่น

หนังสือจำนวน 70,000 เล่มถูกผลาญเหตุเพลิงไหม้ดังกล่าว และอีกหลายเล่มได้รับความเสียหายLOST MEMORY - LIBRARIES AND ARCHIVES DESTROYED IN THE TWENTIETH CENTURY  ส่วนหนังสือและต้นฉบับหายากของห้องสมุดซึ่งเก็บไว้ที่อื่นได้รับการสงวน

หนังสือของห้องสมุดได้รับการทำให้คืนสภาพเดิมด้วยความช่วยเหลือจากการบริจาคจากห้องสมุดเอกชนและของสถาบัน โดยบรรดาหนังสือดังกล่าวได้รับการย้ายไปที่อาคารซึ่งทำเตรียมไว้ก่อนในลานเซมินารีเทววิทยายิว ที่ยังคงเหลืออยู่จนกระทั่งอาคารห้องสมุดแห่งใหม่สร้างเสร็จใน ค.ศ. 1984

ปัจจุบัน ห้องสมุดนี้มีหนังสือมากกว่า 380,000 เล่ม ด้วยความช่วยเหลือจากมูลนิธิฮอเรซ ดับเบิลยู. โกลด์สมิธ หนังสือ 35,000 เล่มที่รอดพ้นจากเพลิงไหม้และเก็บไว้ในตู้เก็บเอกสารระบบรางเลื่อนกำลังได้รับการฟื้นฟูสภาพรวมถึงจัดหมวดหมู่
# มิสแกรนด์ไนจีเรีย
มิสแกรนด์ไนจีเรีย  – เป็นการประกวดประจำปีของไนจีเรียซึ่งมีจุดมุ่งหมายเพื่อค้นหาและส่งเสริมหญิงสาวที่มีคุณค่าและคุณธรรมที่ส่งผลกระทบในเชิงบวกต่อรุ่นและสิ่งแวดล้อมของเธอในขณะที่มีความสนใจอย่างมากในบริการด้านมนุษยธรรม. เข้าร่วมการแข่งขัน มิสแกรนด์อินเตอร์เนชันแนล.

 ฉบับ 
รายการต่อไปนี้เป็นรายละเอียดของการประกวด มิสแกรนด์ไนจีเรีย นับตั้งแต่ก่อตั้งในปี 2015.
ปี ครั้งที่ วันที่ สถานที่ ผู้เข้าแข่งขัน ผลการแข่งขัน  มิสแกรนด์ไนจีเรีย รองอันดับ 1 รองอันดับ 22015 1  11 กันยายน  Orchid Hotels & Events Centre, Lekki, รัฐเลกอส 15 Ifeoma Jennifer Ohia(รัฐแพลโท)Fumnaya Victoria Okafor(รัฐอาไบอา)Joy Ebaide Udoh(รัฐเอโด)  2016 2  11 กันยายน  Victoria Crown Plaza Hotel, Victoria Island, Lagos  18 Rachael Onuwa Ikekhuame(รัฐเอโด)Emmanuella Yaboh(รัฐอีโม)Amanosi Kadiri(รัฐริเวอส์)   Alt URL2024 3   กรกฎาคม 2024                      

 การแข่งขันระดับนานาชาติ 
ต่อไปนี้เป็นรายชื่อตัวแทนชาวไนจีเรียของมิสแกรนด์อินเตอร์เนชั่นแนล

สัญลักษณ์สี
 ปี ตัวแทนบ้านเกิด    ตำแหน่ง   2024 มิสแกรนด์ไนจีเรีย 2024  2023 โบมา โดคูโบ รัฐบาเยลซา  เข้ารอบ 20 คนสุดท้าย   2022 เดมิโอลา โบลารินเด รัฐเลกอส เดอะไนจีเรียควีน 2022 เข้ารอบ 20 คนสุดท้าย  2021 เพเชียนซ์ คริสโตเฟอร์ รัฐโคกี รองอันดับ 2: เดอะไนจีเรียควีน 2021 เข้ารอบ 20 คนสุดท้าย   อะบิมโบลา อะบาโยมิ รัฐเลกอส เดอะไนจีเรียควีน 2021 colspan="2"    2020 ชิกาโอดิลี นาอูโดเซน รัฐอากวาอีโบม เดอะไนจีเรียควีน 2020 ไม่ผ่านเข้ารอบ    2019 เฟเวอร์ โอเชเช่ รัฐอาบูจา  ไม่ผ่านเข้ารอบ    2017 โอโมวูนมี อากันบิแอด รัฐอาบูจา  ไม่ผ่านเข้ารอบ   2016 ราเชล ไอคีคูอาเม รัฐเอโด มิสแกรนด์ไนจีเรีย 2016 ไม่ผ่านเข้ารอบ   2015 ไอฟีโอนา โอเฮีย รัฐแพลโท มิสแกรนด์ไนจีเรีย 2015 ไม่ผ่านเข้ารอบ    2014 เทสซี บีโบเวย รัฐอาบูจา  ไม่ผ่านเข้ารอบ  2013 แมเรียน อูซินซิเบ มักเบเร รัฐอาบูจา  colspan="2"  

 ทำเนียบ 

 การประกวดรอบระดับประเทศ 
รายการต่อไปนี้คือผู้เข้ารอบสุดท้ายของการประกวด มิสแกรนด์ไนจีเรีย รวมถึงผลการประกวด
สัญลักษณ์สี
 : ชนะเลิศ
 : รองชนะเลิศหรืออันดับ 5/9
 : เข้ารอบรองชนะเลิศ
 : ผู้เข้าแข่งขันในรอบก่อนรอบสุดท้าย
: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
 : รางวัลพิเศษหรือเข้ารอบสุดท้ายรางวัลพิเศษ
 : ถอนตัว
 : ไม่ได้เข้าร่วม

 width=120  20152016 รัฐอาบูจาOtokpa John Comfort (Top 10)  Oluwadamiola Abisoye Hassan  รัฐอาไบอา (1st)  (Top 10) รัฐอากวาอีโบม Jessica Antak Nelson  Anita Tartiyana Idiong รัฐอานามบรา (Top 10)  Victoria Chioma Molokwu รัฐบาเยลซา Agboje Jennifer Onoh  Deborah Ibeinmo Alfred รัฐเบนเว  Ogbanga Tamunosiki Rita (Top 10) รัฐครอสส์ริเวอร์ (Top 10)  (Top 5) รัฐเดลตาDike Chiwendu Vivian (Top 5)  Thelma Ifechukwude Ojei รัฐเอโบนยี   Blessing Ashionye Ebogu  รัฐเอโด (2nd) Racheal Onuwa Ikekhuame (W) รัฐเอกีตี   Okoye Chisom Maryfrances รัฐเอนูกูBlessing Nkem Nwachukwu (Top 10)   รัฐอีโม   (1st) รัฐคาดูนา Obiora Nadia  (Top 10) รัฐเลกอสOlamide Daphne Areyinka (Top 5) Adeola Ayomide Abayomi (Top 5) รัฐโอกูน Adegbenro Risquat Yetunde Princess Omowunmi Agunbiade (Top 10) รัฐออนโด   Chime Onyinye รัฐโอซูนWunmi Aisat Ogunseitan (Top 10)  Wunmi Aisat Ogunseitan  รัฐแพลโทIfeoma Jennifer Ohia (W)Ifeoma Jennifer Ohia (Top 10) รัฐริเวอส์ Edidiong Anthony Umoren  (2nd) รวม 15 19
# วัดท่าช้าง (จังหวัดนครนายก)
วัดท่าช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าช้าง อำเภอเมืองนครนายก จังหวัดนครนายก มีเนื้อที่ 113 ไร่ 17 ตารางวา 

วัดท่าช้าง เดิมชื่อ วัดท่าคเชนทร์ ตั้งวัดเมื่อ พ.ศ. 2310 คำว่า "คเชนทร์" มีความหมายตามบันทึกในพงศาวดารสมัยกรุงศรีอยุธยาว่าเมื่อ พ.ศ. 2264 จังหวัดนครนายกมีช้างชุกชุม จนถึงสมัยกรุงรัตนโกสินทร์ ณ บริเวณย่านซื่อ เคยเป็นท่าช้างของโขลงช้างจากทุ่งดงละคร ชื่อของวัดมีความหมายเกี่ยวข้องกับช้างมาตั้งแต่ต้นจึงได้ใช้สัญลักษณ์ช้างไว้ที่หน้าอุโบสถหลังเดิมเป็นช้างสามเศียรและตราประทับเป็นรูปช้าง

เดิมเป็นสำนักสงฆ์สร้างโดยชาวจีน ต่อมาในแผ่นดินพระบาทสมเด็จพระจุลจอมเกล้าเจ้าอยู่หัว พระองค์ทรงพระกรุณาโปรดเกล้าฯ พระราชทานเงินจำนวน 80 ชั่ง เพื่อเป็นทุนในการก่อสร้างอุโบสถ อุโบสถหลังนี้มีลักษณะพิเศษคือเป็นอุโบสถที่มี 5 เสา

เมื่อ พ.ศ. 2462 อุโบสถวัดท่าช้างได้รับการบูรณะโดยพ่อรอกและแม่เฉยคหบดีแห่งเมืองนครนายกซึ่งเป็นอุบาสกอุบาสิกาผู้ศรัทธาในพระพุทธศาสนาอย่างแรงกล้า นายเมนู ฤทธิ์แดง อายุ 61 ปี ราษฎรบ้านท่าช้างเล่าว่าการบูรณะอุโบสถในครั้งนั้นใช้ช่างชาวจีนโดยใช้ดินจากหนองโสนที่อยู่ไม่ไกลจากวัดท่าช้างมาปั้นอิฐและสร้างเตาเผาในบริเวณใกล้เคียงกันแล้วจึงนำอิฐที่ได้มาบูรณะอุโบสถดังกล่าว วัดได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528
# สุพรรณิการ์ จำเริญชัย
สุพรรณิการ์ จำเริญชัย (เกิด 2 มีนาคม พ.ศ. 2542) เป็นนักแสดงและนางงามชาวไทย โด่งดังจากการเป็นมิสแกรนด์อุดรธานี 2020

 ประวัติ 
สุพรรณิการ์ จำเริญชัย มีชื่อเล่นว่า ฝ้าย เกิดเมื่อวันที่ 2 มีนาคม พ.ศ. 2542สวยไม่ใช่เล่นๆ เปิดวาร์ป ฝ้าย สุพรรณิการ์ สแตนด์อินฝาแฝด ญาญ่า ในกลิ่นกาสะลอง เป็นลูกคนโตในบรรดาพี่น้อง 5 คนโดยมีพ่อเป็นคนขอนแก่น แม่เป็นคนนครราชสีมา จบการศึกษาระดับประถมศึกษาจาก โรงเรียนสารสาสน์วิเทศบางบอน ระดับชั้นมัธยมศึกษาจาก โรงเรียนราชประชานุเคราะห์ ๔๗ จังหวัดเพชรบุรี ระดับปริญญาตรีจาก มหาวิทยาลัยรัตนบัณฑิต โดยในช่วงเรียนมหาวิทยาลัยเธอได้ทำงานพาร์ทไทม์ตามห้างสรรพสินค้าทำความรู้จัก “ฝ้าย สุพรรณิการ์” สแตนด์อิน “ญาญ่า” ใน “กลิ่นกาสะลอง”“ฝ้าย สุพรรณิการ์” สาวสวยเชียร์ลีดเดอร์ RBAC – สแตนด์อิน ญาญ่า กลิ่นกาสะลอง

 เข้าสู่วงการ 
ก่อนเข้าสู่วงการเธอได้เข้าประกวดนางงามเวที มิสแกรนด์ร้อยเอ็ด 2019 และในปีเดียวกันเธอก็ได้เข้าประกวดอีกครั้งในเวที มิสแกรนด์อำนาจเจริญ 2019 กระทั่งเข้าสู่วงการจากการเป็นแดนเซอร์ให้ศิลปินดารา และเป็นตัวประกอบในละครโทรทัศน์ ต่อมาเธอตัดสินใจไปคัดเลือกเป็นนักแสดงแทนของญาญ่าในละครเรื่อง กลิ่นกาสะลอง ซึ่งเปิดรับสมัครแต่ไม่ผ่าน หลังจากนั้นเธอจึงไปคัดเลือกเป็นตัวประกอบในละครอีกเรื่องหนึ่ง แต่ทีมงานของละครเรื่องกลิ่นกาสะลอง มาบังเอิญเห็นเธอตรงช่วงท้ายทอยพอดี จึงได้เรียกเธอให้กลับไปคัดเลือกบท ซ้องปีป และ กาสะลอง ซึ่งเธอก็ได้รับเลือกเป็นนักแสดงแทนของ ญาญ่า

หลังจากละครเรื่องนี้เธอก็เริ่มมีชื่อเสียงและเป็นที่รู้จัก เธอก็ได้กลับไปประกวดเวที มิสแกรนด์ไทยแลนด์ อีกครั้งจนได้เป็น มิสแกรนด์อุดรธานี 2020"ฝ้าย สุพรรณิการ์" มิสแกรนด์อุดรธานี 2020 ตัวเต็งจากภาคอีสาน หน้าสวยหวานมาก ในปี พ.ศ. 2565 สุพรรณิการ์ ได้เข้าประกวดในเวที นางสาวเชียงใหม่ 2565 โดยได้ตำแหน่ง รองอันดับ 2‘ซิลเวีย’ ลูกครึ่งไทย-อิตาลี นักศึกษาแพทย์ มช. คว้า ‘นางสาวเชียงใหม่ 2565’ นอกจากนี้เธอยังได้ร่วมแสดงรับเชิญในละครเรื่อง อ้ายข่อยฮักเจ้า ในบท ผีแม่ม่ายในเมืองผี

 ผลงาน 
 ละครโทรทัศน์ 
 ปี  เรื่อง  รับบท  2562 กลิ่นกาสะลอง สแตนด์อิน ญาญ่า อุรัสยา/เกตแก้ว 2565 อ้ายข่อยฮักเจ้า ผีแม่ม่ายในเมืองผี (รับเชิญ)
# วัดหนองยาวสูง
วัดหนองยาวสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองยาว อำเภอเมืองสระบุรี จังหวัดสระบุรี มีที่ดินตั้งวัดเนื้อที่ 16 ไร่ 2 งาน

วัดหนองยาวสูงตั้งวัดเมื่อ พ.ศ. 2343 โดยมีพระอาจารย์เกษมเป็นผู้มาดำเนินการสร้างขึ้นได้รับพระราชทานวิสุงคามสีมาเมื่อ พ.ศ. 2350 เขตวิสุงคามสีมากว้าง 5 เมตร ยาว 14 เมตร

ที่ตั้งวัดเป็นเนินสูงเชิงภูเขา อาคารเสนาสนะที่สำคัญ ได้แก่ อุโบสถกว้าง 4 เมตร ยาว 6 เมตร สร้างเมื่อ พ.ศ. 2350 สร้างด้วยคอนกรีตที่ฝาผนังมีภาพจิตรกรรมฝาผนังเขียนด้วยสีฝุ่น เกี่ยวกับพุทธประวัติรวมถึงมีภาพชีวิตความเป็นอยู่ของชาวไทยวน หน้าบันลงรักประดับกระจกเช่นกันแต่เป็นกระจกสี ๆ ทำลวดลายด้านหนึ่งเป็นลายพระอาทิตย์ ด้านหนึ่งเป็นลายพระจันทร์ หลังคาอุโบสถมุงกระเบื้อง เครื่องลำยองทำจากไม้ลงรัก ประดับกระจกสีทอง

ศาลาการเปรียญกว้าง 15 เมตร ยาว 20 เมตร สร้างด้วยไม้เมื่อ พ.ศ. 2505 หอสวดมนต์กว้าง 4 เมตร ยาว 12 เมตรสร้างด้วยไม้เมื่อ พ.ศ. 2512 กุฏิสงฆ์จำนวน 5 หลัง เป็นอาคารครึ่งตึกครึ่งไม้ และเจดีย์รูปทรงที่นิยมสร้างในสมัยรัตนโกสินทร์ คาดว่าน่าจะสร้างขึ้นพร้อม ๆ กับวัด ว่ากันว่าภายในมีกรุวัตถุมงคลอยู่
# ตำบลขามสะแกแสง
ขามสะแกแสง เป็นตำบลหนึ่งในอำเภอขามสะแกแสง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลขามสะแกแสง และ องค์การบริหารส่วนตำบลขามสะแกแสง

 การปกครอง 
 หมู่บ้าน 

 หมู่ที่ 1 ขาม
 หมู่ที่ 2 สันติสุข
 หมู่ที่ 3 สะแกราษฎร์
 หมู่ที่ 4 หนุก
 หมู่ที่ 5 นามาบ
 หมู่ที่ 6 ด่านช้าง
 หมู่ที่ 7 โนนหญ้าคา
 หมู่ที่ 8 ห้วยฉลุง
 หมู่ที่ 9 คู
 หมู่ที่ 10 บุละกอ
 หมู่ที่ 11 หนองจาน
 หมู่ที่ 12 โนนแจง
 หมู่ที่ 13 หนองมะค่า
 หมู่ที่ 14 ริมบึง
 หมู่ที่ 15 โนนสะอาด

 การปกครองส่วนท้องถิ่น 
พื้นที่ของตำบลขามสะแกแสง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลขามสะแกแสง         42             1,920       5,097องค์การบริหารส่วนตำบลขามสะแกแสง  60             2,202       7,169 รวม                                         102            4,122       12,266
 สถิติจำนวนประชากรและบ้านของตำบลขามสะแกแสง ข้อมูล ณ ธันวาคม 2564
# ตำบลหนองหัวฟาน
หนองหัวฟาน เป็นตำบลหนึ่งในอำเภอขามสะแกแสง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองหัวฟาน และ องค์การบริหารส่วนตำบลหนองหัวฟาน ตั้งอยู่ห่างจากตัวอำเภอเป็นระยะทางประมาณ 16 กิโลเมตร

 การปกครอง 
 หมู่บ้าน 

 หมู่ที่ 1 หนองปรือ
 หมู่ที่ 2 โนนมะเกลือ
 หมู่ที่ 3 ดอนทะยิง
 หมู่ที่ 4 หินตั้ง
 หมู่ที่ 5 หนองหัวฟาน
 หมู่ที่ 6 โคกคูขาด
 หมู่ที่ 7 โจด
 หมู่ที่ 8 โนนบ้านนา
 หมู่ที่ 9 โนนสามัคคี

 การปกครองส่วนท้องถิ่น 
พื้นที่ของตำบลหนองหัวฟาน อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลหนองหัวฟาน         -             1,106       3,425องค์การบริหารส่วนตำบลหนองหัวฟาน  -             988       3,707 รวม                                         -            2,094       7,137
 สถิติจำนวนประชากรและบ้านของตำบลหนองหัวฟาน ข้อมูล ณ ธันวาคม 2564